Биыл Алматыда студенттерге арналған екі жатақхана салынады
DATE: 16:09, 21 Қаңтар 2021 | GMT +5
TITLE: Биыл Алматыда студенттерге арналған екі жатақхана салынады
URL: https://kaz.inform.kz/news/biyl-almatyda-studentterge-arnalgan-eki-zhatakhana-salynady_a3743718/
META: DATE: 16:09, 21 Қаңтар 2021 | GMT +5
TOTAL WORDS: 115
AUTHOR(S):
TEXT: Мегаполис әкімі Instagram-дағы парақшасында қаладағы жоғары оқу орындарының студент жастардың өмір сүру жағдайларын жақсарту үшін жатақханалар салып жатқанын айтты. Бұл – Елбасының «Бес әлеуметтік бастамасындағы» негізгі міндеттің бірі. «Дінмұхамед Қонаев атындағы Еуразиялық заң академиясында ашылғалы жатқан көпсалалы кешенде болдым. 100 студентке арналған орын, оқытушыларға арналған бөлмелер, сондай-ақ тұрмысқа қажет асхана, кір жуатын орын, кітапхана, медпункт, интернет сыныптар қарастырылған», - деп жазды Б. Сағынтаев. Соңғы екі жылда жоғары оқу орындары 1, 5 мың орынға жуық 5 жатақхана салды және модернизацияланды. Биыл 1, 7 мың студентке арналған тағы екі ғимараттың құрылысы басталды. «Алматы – жастар қаласы. Сондықтан білім алып жүрген жастардың өмір сүру мен тұрмыс жағдайын жақсарту бойынша жұмыстарды жалғастыра береміз», - деп атап өтті Алматы әкімі
